Igartza beka

Igartza literatura sorkuntzarako beka literatura sari bat da, Elkar argitaletxeak, Beasaingo Udalak eta egoitza Beasainen duen CAF multinazionalak 1998tik 2025 arte (28 urtez, alegia) urtero antolatua. Beasaingo (Gipuzkoa) Igartzako monumentu multzoari zor dio izena. 35 urtetik beherako idazle gazteei zuzendua, parte-hartzaileek gehienez bi liburu izan ditzakete argitaratuak. Igartza bekak ez ditu bukatutako liburuak saritzen, proiektuak baizik, irabazleak aurkeztutako proiektua gauzatzeko beka bat jasotzen baitu.

2025eko irailaren 23an, Israel Palestinan egiten ari den genozidioaren testuinguruan, eta urte hartako beka eman gabe gelditu ondoren (saridunak ez baitzuen jaso nahi izan), Elkar argitaletxeak erabaki zuen bertan behera uztea Igartza beka. Izan ere, CAFi leporatzen zaio konplize izaten ari dela Israel Palestinar Lurralde Okupatuetan egiten ari den kolonizazioan eta palestinarren aurka aplikatzen ari den apartheid politikan, CAF nazioarteko legediaren aurka israeldar kolonoentzat Zisjordanian eraikitzen ari den trenbidea dela eta. Saioa Alkaiza Guallar izan zen 2025eko sariketako irabazlea, eta Katu ileak txandaletan eleberria idazteko 10.000 euroko diru laguntza bat eskuratzekoa zen. Irabazle izendatu eta egun gutxira, baina, irailaren 13an, idazleak uko egin zion beka jasotzeari, eta argudiatu zuen hark ez zuela genozidioaren «konplize» izan nahi. Honela erran zuen Alkaizak berria iragartzeko komunikatuan: «Palestinar herriaren kontra gauzatzen ari diren genozidioan CAFek duen inplikazioa salatzeko, uko egiten diot Igartza sariari». Zehazteke dago ea beka bertan behera uzteko erabakia behin betikoa den.

 Irabazleak 
 Edizioa  Urtea  Idazlea  Liburua  Akzesita I  1998  Julen Gabiria  Connemara gure bihotzetan  - II  1999  Xabier Etxeberria  Egun denak ez dira berdin  Jasone Osoro (Korapiloak) III  2000  Fernando Morillo  Ortzadarra sutan  - IV  2001  Unai Elorriaga  Van't Hoffen ilea  - V  2002  Julen Gabiria  Han goitik itsasoa ikusten da  - VI  2003  Asel Luzarraga  Karonte  - VII  2004  Karmele Jaio   Amaren eskuak  Peru Magdalena (Lile) VIII  2005  Uxue Alberdi  Aulki bat elurretan  - IX  2006  Jon Martin  Ero  - X  2007  Katixa Agirre  Habitat  Irati Jimenez (Nora ez dakizun hori) XI  2008  Eider Rodriguez  Katu jendea  - XII  2009  Uxue Apaolaza  Hiltzailea  - XIII  2010  Garazi Kamio  Beste norbaiten zapatak  - XIV  2011  Goiatz Labandibar  Geltokiak edo helduta entzuteko abestiak  - XV  2012  Danele Sarriugarte  Mamuak  - XVI  2013  Mikel Ayllon  Ez tiro egin anbulantziei  - XVII  2014  Unai Villena  Hauts haietatik  - XVIII  2015  Kattalin Miner  Kafe beteak  - XIX  2016  Ekaitz Goienetxea  Karramarroa trostan  - XX  2017  Miren Amuriza  Paperezko txoriak  - XXI  2018  Erika Elizari  Zendabalitz  - XXII  2019  Irati Goikoetxea  Herriak ez du barkatuko  - XXIII  2020  Maddi Ane Txoperena Ez erran inori  - XXIV  2021  Olatz Mitxelena Arrakalak  - XXV  2022  Lizar Begoña Itzalkinak eguzkitan  - XXVI  2023  Irati Irizar Ilargi-kutsadura  - XXVII  2024  Ane Garcia Lopez Datorren udan ez gara hemen biziko  - XXVIII  2025  Saioa Alkaiza Katu ileak txandaletan  -

 Erreferentziak 

 Kanpo estekak 

 Goiatz Labandibar, Igartza Sariari buruz, Euskonews Gaztean elkarrizketa
 Igartza literatura sorkuntzarako beka

Kategoria:Euskal Herriko literatura sariak
Kategoria:Euskal literatura
Kategoria:Beasaingo kultura